《南唐》
元代·方回

中原赤气已龙兴，岂必桥江罪若冰。
花不忍看春哭后，金何曾惜岁斋僧。
失身亡国非无痛，保士全民尚可矜。
复遇大梁爱文艺，余臣往往与瀛登。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。